system
Răspunde în limba română, în stilul Wikipedia, cat mai corect gramatical.
user
Ce informații concise poți oferi despre Wolf Aichelburg?
assistant
Wolf von Aichelburg (de fapt, Wolf Freiherr von Aichelburg; n. 3 ianuarie 1912, Pula,  Croația (pe atunci parte a Imperiului Austro-Ungar) – d. 24 august 1994 (înecat lângă Mallorca), a fost un scriitor, poet, traducător și compozitor german din România. A activat între 1918 și 1981, în special la Sibiu.

În România a publicat și sub pseudonimul Toma Ralet.  A fost și un bun traducător în germană a lui Mihai Eminescu, Lucian Blaga, George Bacovia, Vasile Voiculescu, Ion Pillat, Basil Munteanu (Istoria literaturii moderne române).

Biografie 

Tatăl lui Wolf von Aichelburg a fost căpitan de fregată în Marina Imperială Austro-Ungară. În 1919 tatăl său a intrat în serviciul Marinei Române la Galați, iar în 1922 toată familia s-a mutat la Sibiu.

Primele scrieri le realizează la 16 ani. Debutează în Siebenbürgisch-Deutsches Tageblatt la Sibiu.

A colaborat și la revista Klingsor a germanistului Heinrich Zillich. După 1945 numerele apărute până în 1939 ale acestei reviste au fost interzise din cauza faptului că, după emigrarea sa în Germania hitleristă, Zillich a devenit acolo o personalitate literară.

A publicat primele eseuri în limba română în „Revista Fundațiilor Regale” și a colaborat la „Revista Cercului Literar” semnând cu pseudonimul Toma Ralet.

A urmat liceul la Sibiu, pe care l-a terminat în 1929. A fost apoi profesor la liceele din Sibiu și Mediaș. Între 1940 și 1944, pe timpul conducerii antonesciene, Wolf Aichelburg a fost traducător la Ministerul Propagandei din București, activitate care a devenit după 1945 un aspect sensibil din biografia sa.

A fost arestat și condamnat de două ori:
 între anii 1948-1952, pentru încercarea de a fugi din România. A fost prins și acuzat de deținere de devize, astfel că a fost condamnat și a petrecut trei ani (1949-1951) în penitenciarele Arad, Caransebeș și Aiud. Între 1952 și 1956 s-a aflat la Măicănești, în Moldova, cu domiciliu forțat. Datorită atmosferei create de Revoluția ungară din 1956, i-a fost ridicat domiciliul forțat.
 a doua oară în 1959, în calitate de coautor în lotul procesului scriitorilor germani. Pe 19 mai 1959 a fost din nou arestat, iar pe 15 septembrie 1959 a fost condamnat la 25 de ani de muncă silnică și 10 ani de degradare civică pentru uneltire contra ordinii sociale prin agitație. A fost închis în penitenciarul Gherla. În anul 1962, Colegiul Militar al Tribunalului Suprem al R.P.R. a redus pedeapsa lui v. Aichelburg la 3 ani și 4 luni închisoare corecțională și 4 ani interdicție corecțională. De asemenea, instanța a dispus punerea sa în libertate, deoarece pedeapsa fusese executată. Lui Wolf Aichelburg i s-a stabilit din nou domiciliu forțat, de această dată la Rubla, județul Brăila.

Procesul scriitorilor germani, terminat în septembrie 1959 la Brașov (pe atunci „Orașul Stalin”), a avut ca rezultat condamnarea (la un total de 95 de ani de muncă silnică și confiscarea averilor și anularea drepturilor civile) a grupului Andreas Birkner, Wolf von Aichelburg, Georg Scherg, Hans Bergel și Harald Siegmund, pentru „infracțiunea de instigare împotriva ordinii sociale și agitație”, unul din capetele sale de acuzare fiind și poezia sa nepublicată Die rote Lüge (Minciuna roșie). Alte probe ale acuzării privind activitatea sa literară, considerată reacționară, includeau poezia Die Mauern von Jericho (Zidurile din Jericho) și povestirile-fabulă din volumul Ratten von Hameln (Șobolanii din Hamelin”).

Martorul principal al acuzării a fost scriitorul Eginald Schlattner..

În urma curentului de „liberalizare” din anii '60, în prima etapă, în 1962, au fost eliberați din închisoare Harald Siegmund și Georg Scherg. Apoi, în urma decretului 411/1964, când au fost eliberați circa 100.000 de deținuți politici, au fost eliberați și Andreas Birkner, Hans Bergel și Wolf von Aichelburg, fără nici un fel de explicații.

În anii 1970 a fost din nou hărțuit de Securitate, fiind bănuit că ar fi întreținut relații homosexuale (lucru pedepsit de lege în acea perioadă), dar a putut emigra în 1981 în Republica Federală Germania și s-a stabilit la Freiburg i. Br. După emigrarea în RFG a colaborat cu numeroase reviste, inclusiv cele ale diasporei române din Occident, cu „Radio Europa Liberă” și a făcut traduceri din literatura română.

Încă din anul 1970 a purtat o vastă corespondență cu Emil Cioran, pe care l-a cunoscut dinainte de război.

Wolf von Aichelburg a murit la 24 august 1994, înecat în Marea Mediterană, la țărmul insulei Mallorca, în dreptul malului stâncos al localității Banalbufar, unde ieșise în zori să înoate.

Neavând urmași direcți, o parte din manuscrisele lui Wolf von Aichelburg au fost donate unei arhive din München, iar biblioteca lui din Freiburg s-a împrăștiat.

Scrieri 

 Herbergen im Wind: Versuri. - București: Literaturverlag, 1969 
 Ratten von Hameln Versuri. - București: Literaturverlag, 1969
 Lyrik, Dramen, Prosa. - Editura Kriterion, București, 1971
 Vergessener Gast: Versuri. - Cluj : Dacia-Verlag, 1973
 Fingerzeige: Eseuri. - Cluj : Dacia-Verl., 1974
 Lumina din Umbria, 295 pagini, Editura Kriterion, 1979
 Aller Ufer Widerschein : Versuri. - Innsbruck: Wort-und-Welt-Verlag, 1984. - ISBN 3-85373-079-5
 Anhalter Bahnhof: Versuri. - Innsbruck: Wort-und-Welt-Verlag, 1985. - ISBN 3-85373-094-9
 Corrida : Versuri. - Innsbruck: Wort-und-Welt-Verlag, 1987. - ISBN 3-85373-104-X
 Der Brand des Tempels: Dramaturgie. - München : Ed. Arnshaugk, 1993. - ISBN 3-926370-20-3
 Gedichte/Poezii - Ed. Hermann, 1996  ISBN  9739728545, traducere de Dan Dănilă
Criza sufletului modern în poezie și alte scrieri românești, Editura Eikon, Cluj-Napoca, 2010 ; ISBN 978-973-757-340-7. Cartea, apărută grație eforturilor lui Dan Damaschin și Ioan Milea, adună cea mai mare parte dintre textele românești ale lui Wolf von Aichelburg, apărute, de-a lungul anilor, în cuprinsul unor volume sau al unor reviste la care a colaborat.

Traduceri 

Geschichte der neueren rumänischen Literatur („Istoria literaturii moderne române”) de Basil Munteanu, traducere din franceză de Wolf von Aichelburg, Viena, 1934
Magische Liebe („Iubire magică”), proză de Vasile Voiculescu, volum apărut în 1970 a fost premiat de Uniunea Scriitorilor.
Gedichte („Poezii”) de Mihai Eminescu, Fundația Culturală Română, Madrid, 1989
Cele mai frumoase poezii (ediție bilingvă cu traduceri din George Bacovia), 237 pagini, Editura Albatros, 1972
Gedichte („Poezii”), tălmăciri din lirica lui Ion Pillat, 100 pagini, 1976

Cărți bilingve de poezie de Lucian Blaga, Ștefan Augustin Doinaș și Radu Stanca și traduceri din George Bacovia, Ion Barbu și Tudor Arghezi.

Editor 

 Der Leise Strom: Gedichte, Erzählungen, Essays (Auslandsdeutsche Literatur der Gegenwart), 327 pagini, Editura Olms, 1993

Prezent în antologii 

 Scriitori germani din România de după 1945, antologia bilingvă,  Editura Curtea Veche, 2012 ISBN 978-606-588-325-3
Laura Balomiri (editor): Hermannstadt/Sibiu, 200 pagini, Wieser Verlag, 2013, ISBN 978-3-85129-676-1

Referințe critice din periodice pentru Wolf von Aichelburg 

 Motzan, Peter. Durch welhe Tugend bist du so geraift.... Wolf Aichelburg 60, în Karpathen Rundschau, nr. 1, 1972, p. 8.
 Nadin, Mihai. Wolf Aichelburg – Poezii, drame, proză., în Scînteia, nr. 9105, 1972, p. 5.
 Reicharth, Emmerich. Mein Ideal ist statige Arbeit., în Neuer Weg, nr. 7177, 1972, p. 3.
 Reicharth, Emmerich. Das Buch des Jahres 1971. Wolf Aichelburg.,în  Neuer Weg, nr. 7057, 1972, p. 3.
 Gottschich, Wolfgang. Die Dings zeigen und bennenen. Wolf Aichelburg – Vergessener Gast., în Neuer Weg, nr. 7546, 1973, p. 4.
 Ivănescu, Mircea. Spații poetice., în Transilvania, nr. 3, 1973, p. 27-29.
 L.P. Wolf Aichelburg : Vergessener Gast (Oaspete uitat)., în Contemporanul, nr. 42, 1973, p. 3.
 Gottschrich, Wolfgang. Potenzierte Poesie. Zweisprachige Lucian Blaga. Ausgabe in der vachdichtung Wolf Aichelburg., în Neuer Weg, nr. 7861, 1974, p. 4.
 Ivănescu, Mircea. Wolf Aichelburg [despre], în Transilvania, nr. 6, 1974.
 Lauer Ilse. Ganz mit mir ... Wolf Aichelburg – Vergessener fast., în Neue Literatur, nr. 1, 1974, p. 103-106.
 Motzan Peter. Blaga deutsch. Traducere de Wolf Aichelburg., în Neue Literatur, nr. 7, 1974, p. 94-97.
 Reicharth, Emmerich. Argumente für die Kunst. Wolf Aichelburg – Fingerzeige., în Neuer Weg, nr. 7962, 1974, p. 4.
 Stanca Horia. Lucian Blaga . Poezii (traduse în limba germană de Wolf Aichelburg)., în Transilvania, nr. 9, 1974, p. 29.
 Doinaș, Ștefan Aug. Wolf Aichelburg și fascinația simbolurilor., în Viața românească, 28, nr. 4, 1975, p. 27-50.
 Reicharth, Emmerich. Der goldene Mittelweg. Wolf Aichelburg – Fingerzeige., în Neue Literatur, 26, nr. 2, 1975, p. 100-101.
 Stanca, Horia,  Wolf Aichelburg – Fingerzeige., în Transilvania, nr. 10, 1975, p. 22.
 Britz, Helmut. „Nicht mitteilen sondern erwecken”. Im Gespräch mit Wolf Aichelburg., în Echinox, 8, nr. 11-12, 1976, p. 16.
 E.R. Moralist – nicht didaktisch. [Wolf Aichelburg – Umbrisches Licht]., în Neuer Weg, 28, nr. 8362, 1976, p. 4.
 H.W. Unaufdringlich. [Wolf Aichelburg – Umbrisches Licht]., în Karpaten Rundschau, 9, nr. 17, 1976, p. 4-5.
 Ivănescu, Mircea. Wolf Aichelberg – Poezii., în Transilvania, 5, nr. 5, 1976, p. 24-25.
 Porumbacu, Veronica. Ion Pillat – Poezii (Gedichte)[Traducere de Wolf Aichelberg]., în Contemporanul, nr. 37, 1976, p. 10.
 Vasilescu, Emil. Wolf Aichelburg – Poeme., în Scînteia, 46, nr. 10.444, 1976, p. 2.
 H.W.  Die Flucht in das Werk. Wolf Aichelburg wurde am 3 Januar 65 Jahre alt., în Die Woche, 10, nr. 473, 1977, p. 5.
 Britz, Helmut. Nicht einmal ein Baum ist mehr, was er einmal war. Zu: Wolf Aichelburg – Pontus Euxinus. Gedichte., în Karpaten Rundschau, 11, nr. 30, 1978, p. 4-5.
 Engber, Carl. Etwas für Bücherliebhaber. Wolf Aichelburg. „Pontus Euxinus befriedigt auch höhere bibliophile Ansprüche., în Die Woche, 11, nr. 543, 1978, p. 5.
 Hermann, Claus. Der Dichter als Weiser. Wolf Aichelburgs Lyrikband „Pontus Euxinus”., în Neuer Weg, 30, nr. 9052, 1978, p. 4.
 Hurezeanu, Emil. Lîngă Sibiu, lîngă Sibiu, prin Lunci ...de vorbă cu Wolf Aichelburg [Interviu]., în Echinox, 10, nr. 2-3, 1978, p. 7, 13.
 Ivănescu Mircea. Wolf Aichelburg – Pontus Euxinus., în Transilvania, 7, nr. 6, iunie 1978, p. 36-37.
 Lauer Ilse. Des Unmöglichen Möglichkeit oder das Lächeln des Dürftigen. Zu Wolf Aichelburgs „Pontus Euxinus”., în Neue Literatur, 29, nr. 11, 1978, p. 99-102.
 Schuller Annemarie. „Fristlos sich den Wanderwahn ergeben”. Zu Wolf Aichelburgs neuen Gedichtband „Pontus Euxinus”, erschienen im Kriterion Verlag., în Die Woche, 11, nr. 544, 1978, p. 5.
 Söllner, Werner. Équilibre esthétique., în Revue Roumaine, 32, nr. 6-7, 1978, p. 134-135.
 Söllner, Werner. Sinceritate și ținută estetică., în Contemporanul, nr. 13, 1978, p. 10.
 Schuller Annemarie. Schöpferische Freude. Ein Gespräch mit dem Dichter Wolf Aichelburg über seine übersetzerische Arbeit., în Neue Literatur, 30, nr. 2, 1979, p. 99-103
 Schuller Annemarie. Traducerea – un act creator. [Interviu cu Wolf Aichelburg]., în Transilvania, 8, nr. 7, 1979, p. 13-15.
 Tomuș, Mircea. Wolf Aichelburg – Lumina din Umbria., în Transilvania, 8, nr. 7, 1979, p. 39.

Compoziții 

 Sonată pentru vioară și pian
 Concert pentru trompetă și orchestră
 Cvintet de suflători pentru flaut, oboi, clarinet, corn și fagot
 Trio pentru oboi, clarinet și fagot

Distincții 

Prin Decretul nr. 32/1972 scriitorului de limbă germană Wolf Aichelburg, din municipiul Sibiu, i s-a conferit Ordinul Meritul Cultural clasa a II-a, „pentru activitate îndelungată și merite deosebite în domeniul literaturii, cu prilejul împlinirii vârstei de 60 de ani”.

Vezi și 

 Listă de scriitori de limbă germană

Note

Bibliografie 

 Georg Herbstritt: Der Kronstädter Schriftstellerprozess 1959 in den Akten der DDR-Staatssicherheit, în Halbjahresschrift für südosteuropäische Geschichte, Literatur und Politik nr. 23 (2011), 1-2, pp. 204–208
 Laura Gabriela Laza, Relațiile cu Securitatea a doi dintre acuzații din procesul scriitorilor germani de la Brașov. Dosarele de rețea ale lui Wolf von Aichelburg și Georg Scherg, în: Caietele CNSAS, anul IV, nr. 1-2 (7-8)/2011, pp. 221-238
 Michaela Nowotnick: „95 Jahre Haft“. Kronstädter Schriftstellerprozess 1959: Darstellungsformen und Deutungsmuster der Aufarbeitung, în: Halbjahresschrift für südosteuropäische Geschichte, Literatur und Politik, anul 24, nr. (2012), 1-2, pp. 173–181
 William Totok: Empathie für alle Opfer. Eginald Schlattner, ein Leben in Zeiten diktatorischer Herrschaft, în: Halbjahresschrift für südosteuropäische Geschichte, Literatur und Politik, anul 24, nr. (2012), 1-2, pp. 181–198
Laura Gabriela Laza: "Baumeister war die Angst". Die politischen Prozesse rumänischer und deutschsprachiger Schriftsteller aus Rumänien nach dem Ungarnaufstand von 1956. Cluj Napoca, 2017.

Legături extene 
 www.dan-danila.de - Traduceri în românește de Dan Dănilă
 Probă de text  (Poezii alese)
 Wolf Aichelburg în "10 Mari Sibieni"
 Centenar
 

Nașteri în 1912
Nașteri pe 3 ianuarie
Decese în 1994
Decese pe 24 august
Compozitori români
Decorați cu Ordinul Meritul Cultural
Germani din România
Persoane LGBT din România
Scriitori germani din secolul al XX-lea
Scriitori români din secolul al XX-lea
Scriitori de limbă germană
Traducători români
Scriitori români din exil
Victime ale regimului comunist din România
Persoane reabilitate